Golu

U Golu hè un fiume di a Corsica nordu-orientale, u più longu di l'isula incù più di 89 km di percorsu, chì si svolghje tuttu in u territoriu di u Cismonte.

Percorsu
U Golu nasce da e pendite di u Paglia Orba à circa 2000 metri d'altitudine, è mantinendu per guasi tuttu u tracciatu una direzzione privalente Nordu-Punente/Sudu-Livante, sfocia dopu in u mar' Tirrenu vicinu à u Stagnu di Biguglia, in i circondi di l'aeruportu di Bastia-Puretta. Ùn traversa micca impurtanti centri abitati. In i circondi di Calacuccia alimenteghja un lavu artificiale. I so affluenti principali sò l'Ascu è a Casaluna.

U Golu hè un corsu d'acqua abbastanza breve ma riccu d'acqua, incù una purtata media di 14.1 metri cubi à a siconda in Volpaghjola, ma incù fluttuazione staghjunale assai impurtante.

U fiume hà datu u nome à l'anzianu dipartimentu di u Golu, criatu in u 1796 è suppressu in u 1811 incù a custituzione di u dipartimentu unicu di a Corsica. U dipartimentu di Cismonte, criatu in u 1976, hà listesse limite geugrafiche ch'è u pricidente dipartimentu di u Golu.

 Affluenti 
L'affluenti di u Golu sò:
 l'Ascu
 a Casaluna

 I rampali è l'usine elettriche 
 u rampale di Calacuccia, l'usina elettrica di Sovenzia
 u rampale di Corscia, l'usina elettrica di Corscia 
 a centrale elettrica di Castirla (360 m)
 u rampale à u nordu di Ponte à a Leccia (177 m)
 u rampale di Prunelli di Casacconi (68 m)
 l'anziana usina elettrica di Chjuselli (54 m) (Prunelli di Casacconi)
 a riserva d'acqua di Gazza (51 m) (Prunelli di Casacconi)
 u rampale di Lucciana (48 m)

 Citazione 
Accade chì u Golu fussi citatu in a cultura corsa. Per esempiu:
 in a spressione beie si à Golu chì vole dì: avè assai sete
 in a canzone Golu di Felì:
Monte Cintu mi dà è friscura è purezzaFalgu salti saltendu da teppa à cutalone
Sò u fiume sò Golu di fole è di passioneMa pocu à tè ti preme o Senna à tè fiumone in u pruverbiu: U pentone luteracciu imbriglia Golu è u Vescuvacciu Dizz. U Muntese.

 Note 

 Riferimenti 
 Ciavatti, Petru (dir. redazzione) Dizziunariu U Muntese'', 1984, Albiana

 Ligami 
 Golu, puesia di Ghjacumu Thiers, Interromania

 Da vede dinù 
 Lista di fiumi di Corsica

Categoria:Fiumi di Corsica